CELEX: 22022D0412
Language: da
Date: 2022-03-08 00:00:00
Title: Henstilling nr. 1/2022 vedtaget af Associeringsrådet EU-Israel den 8. marts 2022 om godkendelse af forlængelsen af EU-Israel-handlingsplanen [2022/412]

11.3.2022   
               
               
                  DA
               
               
                  Den Europæiske Unions Tidende
               
               
                  L 84/43
               
            
         HENSTILLING nr. 1/2022 VEDTAGET AF ASSOCIERINGSRÅDET EU-ISRAEL
         den 8. marts 2022
         om godkendelse af forlængelsen af EU-Israel-handlingsplanen [2022/412]
         ASSOCIATIONSRÅDET EU-ISRAEL HAR —
         under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side (1), og
         ud fra følgende betragtninger:
         
                     (1)
                  
                  
                     Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side (»Euro-Middelhavsaftalen«) blev undertegnet i Bruxelles den 20. november 1995 og trådte i kraft den 1. juni 2000.
                  
               
                     (2)
                  
                  
                     I henhold til Euro-Middelhavsaftalens artikel 69 har Associeringsrådet beføjelse til at træffe afgørelser og fremsætte passende henstillinger.
                  
               
                     (3)
                  
                  
                     Artikel 10 i forretningsordenen for Associeringsrådet åbner mulighed for mellem møder at træffe afgørelser eller henstillinger ved skriftlig procedure, hvis parterne er enige herom.
                  
               
                     (4)
                  
                  
                     Forlængelsen af EU-Israel-handlingsplanen med tre år vil give parterne mulighed for at videreføre deres samarbejde i de kommende år, herunder ved eventuel forhandling af partnerskabsprioriteter —
                  
               VEDTAGET DENNE HENSTILLING:
         
            Artikel 1
            Associeringsrådet henstiller ved skriftlig procedure til, at EU-Israel-handlingsplanen forlænges med tre år fra dagen for vedtagelsen af denne henstilling.
         
         
            Artikel 2
            Denne henstilling får virkning på dagen for vedtagelsen.
         
         
            Udfærdiget i Bruxelles, den 8. marts 2022.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EFT L 147 af 21.6.2000, s. 3.